b'\n_START_ARTICLE_\nVoitto Ranne\n_START_PARAGRAPH_\nOuti Voitto Ranne (s. 14. elokuuta 1932 Ulvila) on suomalainen ammattij\xc3\xa4rjest\xc3\xb6johtaja. H\xc3\xa4n toimi Opettajien ammattij\xc3\xa4rjest\xc3\xb6n (OAJ) ensimm\xc3\xa4isen\xc3\xa4 puheenjohtajana vuodesta 1975 sek\xc3\xa4 Akavan puheenjohtajana 1991\xe2\x80\x931995. Vuonna 1985 h\xc3\xa4n sai kouluneuvoksen arvonimen._NEWLINE_Voitto Ranne p\xc3\xa4\xc3\xa4si ylioppilaaksi 1952, valmistui kansakoulunopettajaksi 1955, filosofian kandidaatiksi 1963 ja toimi sitten pari vuosikymment\xc3\xa4 opettajana. Ammattiyhdistysuransa Ranne aloitti Suomen Opettajain Liitossa (SOL) toimimalla sen liittovaltuustossa 1968\xe2\x80\x931976, hallituksen j\xc3\xa4senen\xc3\xa4 vuodesta 1970 ja varapuheenjohtajana 1974\xe2\x80\x931976._NEWLINE_Vuonna 1975 Ranne valittiin uuden Opettajien ammattij\xc3\xa4rjest\xc3\xb6n (OAJ) p\xc3\xa4\xc3\xa4toimiseksi puheenjohtajaksi. Seuraavana vuonna Ranne valittiin Akavan varapuheenjohtajaksi ja 1991 puheenjohtajaksi. H\xc3\xa4n j\xc3\xa4i el\xc3\xa4kkeelle 1995. Vuoden 1996 kunnallisvaaleissa h\xc3\xa4net valittiin kokoomuksen edustajana Turun kaupunginvaltuustoon ja sitten Turun kulttuurilautakunnan puheenjohtajaksi._NEWLINE_Ranne on toiminut muun muassa Suomen Teatteriliiton hallituksen puheenjohtajana. Vuonna 2002 Ranteelle my\xc3\xb6nnettiin Suomen Teatterij\xc3\xa4rjest\xc3\xb6jen Keskusliiton kultainen kunniamerkki.'